IMISLab/GreekWikipedia huggingface dataset:
Ριχάρδος ΦιτςΓκίλμπερτ

Ο Ριχάρδος ΦιτςΓκίλμπερτ (πριν το 1035 - περί το 1090) από τον Οίκο της Νορμανδίας-Κλερ ήταν Νορμανδός λόρδος που συμμετείχε στην Νορμανδική κατάκτηση της Αγγλίας (1066) και έμεινε γνωστός με το παρατσούκλι «ντε Κλερ» ή «Τόνμπριτζ».Ο Ριχάρδος γιος του Γιλβέρτου του Μπριόν ήταν κηδεμόνας του νεαρού δούκα Γουλιέλμου του Κατακτητή, μετά την δολοφονία από τον Γουλιέλμο του Γουασί (1040) οι δυο μεγαλύτεροι γιοι του Ριχάρδος και Γιλβέρτος δραπέτευσαν στην Φλάνδρα. Μετά την επιστροφή του στην Νορμανδία ανελαβε την ηγεμονία του Μπιένφαιτ και του Ορμπέκ. Το 1066 ήρθε στην Αγγλία με τον Γουλιέλμο τον Κατακτητή και δέχτηκε μεγάλες δωρεές και τίτλους σαν ανταμοιβή με την βοήθεια του. Το «Εθνικό Βιογραφικό Λεξικό» και άλλες πηγές παρέχουν αντικρουόμενες πληροφορίες σχετικά με την προέλευση του ονόματος «ντε Κλερ» αλλά ο Ριχάρδος Τόνμπριτζ θεωρείται ο γενάρχης του βασιλικού οίκου, στην Σάφοκ έκδοση του Domesday Book ονομάζεται «Ριχάρδος ντε Κλερ».

 Δέχτηκε στην Αγγλία 1766 ηγεμονίες, μεγάλες εκτάσεις γης και το δικαίωμα να οικοδομήσει τα κάστρα του Κλερ και του Τόνμπριτζ, δέχτηκε την ηγεμονία του Κλερ στο Σάφοκ και τμήματα του τοίχου του κάστρου του Κλερ. Είχε τον τίτλο του «κόμη του Κλερ» αλλά πολλές σύγχρονες πηγές θεωρούν τον τίτλο διακοσμητικό. Ήταν ανώτατος δικαστής την περίοδο της απουσίας του Γουλιέλμου και είχε σημαντικό ρόλο στην καταστολή της επανάστασης του 1075. Μετά τον θάνατο του Γουλιέλμου του Κατακτητή πολλοί μεγάλοι Νορμανδοί ευγενείς όπως ο Όντο του Μπαγιέ, ο Ροβέρτος κόμης του Μορτέν και ο Γουλιέλμος φιτζΟζμπέρν επαναστάτησαν εναντίον του Γουλιέλμου Ρούφου με σκοπό να ανεβάσουν στον θρόνο της Αγγλίας τον μεγαλύτερο αδελφό του Ροβέρτο Β΄ της Νορμανδίας. Οι περισσότεροι Νορμανδοί ευγενείς έμειναν ωστόσο πιστοί στον Γουλιέλμο ο οποίος αντεπιτέθηκε και ανακατέλαβε το Τόνμπριτζ, το Πέβενσει και το Ρότσεστερ. Ο Ριχάρδος ΦιτςΓκίλμπερτ τάφηκε στο αβαείο του Αγίου Νεότ (1093), η χήρα του Ροίζ Γκφφαρντ ζούσε ακομα το 1013, μαζί απέκτησαν: Βάλτερ του Κλερ Γιλβέρτος ΦιτσΡίτσαρντ Ροβέρτος ΦιτςΡίτσαρντΤον διαδέχθηκε ο γιος του Γιλβέρτος ΦιτσΡίτσαρντ. A Baronial Family in Medieval England: The Clares, 1217–1314 by Michael Altschul (Baltimore, Johns Hopkins, 1965) C. Warren Hollister, 'The Strange Death of William Rufus', Speculum, Vol. 48, No. 4 (Oct., 1973) Detlev Schwennicke, Europäische Stammtafeln: Stammtafeln zur Geschichte der Europäischen Staaten, Band III Teilband 1 (Marburg, Germany: J. A. Stargardt, 1984) G. E. Cokayne, The Complete Peerage, Vol. III (The St. Catherine Press, London, 1913) J.H. Round, 'The Family of Clare', The Archaeological Journal, Vol. 56 2nd series Vol 6 (1899) I.J. Sanders, English Baronies; A Study of their Origin and descent 1086-1327 (Oxford: The Clarendon Press, 1963)
Έλληνες στην Αρμενία

Οι Έλληνες της Αρμενίας, όπως και οι άλλες ομάδες των Ελλήνων του Καυκάσου, όπως οι Έλληνες στη Γεωργία, είναι κυρίως απόγονοι των Ποντίων, που αρχικά ζούσαν κατά μήκος των ακτών της Μαύρης Θάλασσας, στα υψίπεδα των Ποντιακών Άλπεων, και άλλα μέρη της βορειοανατολικής Ανατολίας. Στις αρχικές τους πατρίδες οι ελληνικές κοινότητες ονομάζονται Πόντιοι και της Έλληνες της Ανατολικής Ανατολίας αντίστοιχα. Οι ναυτικοί Ίωνες Έλληνες εγκαταστάθηκαν γύρω από τις νότιες ακτές της Μαύρης Θάλασσας από περίπου το 800 π.Χ. και αργότερα επεκτάθηκαν και σε παράκτιες περιοχές της σύγχρονης Ρουμανίας, της Ρωσίας, της Βουλγαρίας και της Ουκρανίας. Οι Έλληνες του Πόντου ζούσαν για χιλιάδες χρόνια, σχεδόν απομονωμένοι από την ελληνική χερσόνησο, διατηρώντας στοιχεία της Αρχαίας ελληνικής γλώσσας και κάνοντας τα ποντιακά ακατανόητα για τις περισσότερες άλλες σύγχρονες Ελληνικές γλώσσες. Ενώθηκαν στην περιοχή με αργότερα κύματα Ελλήνων στην Ελληνιστική, Ρωμαϊκή και Βυζαντινή περίοδο, που κυμαίνονται από έμπορους, λόγιους, κληρικούς, μισθοφόρους, ή πρόσφυγες από άλλα μέρη της Ανατολίας ή τα νότια Βαλκάνια.

 Πολλά χωριά με μεγάλο ποσοστό εθνοτικών ελληνικών Αρμένιων βρίσκονται σε περιοχές κατά μήκος των βορείων συνόρων της Αρμενίας με τη Γεωργία, στο βόρειο τμήμα του μαρζ Λορί (επαρχία). Οι κύριες κοινότητες των Ελλήνων ήταν το Μαντάν, το Σαμλούγ, η Αχτάλα, το Γιαγντάν, τα Κογόσεα, το Ανκαβάν (Μιχάηλοφκα) και η Μεχμανά η οποία βρίσκεται στο θύλακα του Αρτσάχ. Μεγάλες κοινότητες μπορούν να βρεθούν επίσης και στο Αλαβερντί Γερεβάν,το Βαναντζόρ, το Γκιουμρί, το Στεπαναβάν και το Νογιεμπεριάν. Η ομογένεια στην Αρμενία αριθμεί περίπου 1.800 άτομα έως πάνω από 4.000. Οι αριθμοί τους έχουν μειωθεί σημαντικά από το τέλος της Σοβιετικής Ένωσης, λόγω της μετανάστευσης για οικονομικούς λόγους προς άλλες πρώην Σοβιετικές δημοκρατίες και την Ελλάδα. Οι Έλληνες και οι Αρμένιοι επίσης ζουν μαζί σε μικτές κοινότητες στα βόρεια αρμενικά σύνορα στη Γεωργία - αλλά οι αριθμοί τους έχουν μειωθεί σημαντικά λόγω της μετανάστευσης. Το Γιαγντάν στην επαρχία Λορί έχει περιγραφεί ως το τελευταίο εναπομείναν ελληνικό χωριό στην Αρμενία. Αρμενοελληνικές σχέσεις Αρμένιοι στην Ελλάδα Καυκάσιοι Έλληνες Έλληνες στη Γεωργία Έλληνες στο Αζερμπαϊτζάν Έλληνες της Περσίας Πόντιοι
Τζον Μάικλ Τάλμποτ

Ο Τζων Μάικλ Τάλμποτ (John Michael Talbot, Οκλαχόμα Σίτυ, Οκλαχόμα, 8 Μαΐου 1954) είναι Αμερικανός ρωμαιοκαθολικός μοναχός, τραγουδοποιός και ιδρυτής της θρησκευτικής αδελφότητας The Brothers and Sisters of Charity, Εύρηκα Σπρινγκς, Αρκάνσας.

 Reborn (1972) John Michael Talbot (1976) The New Earth (1977) The Lord's Supper (1979) Beginnings / The Early Years (1980) Come to the Quiet (1980) The Painter (1980) For the Bride (1981) Troubadour of the Great King (1981) Light Eternal (1982) Songs For Worship Vol. 1 (1982) No Longer Strangers (1983) The God of Life (1984) Songs For Worship Vol. 2 (1985) The Quiet (1985) Be Exalted (1986) Empty Canvas (1986) The Heart of the Shepherd (1987) Quiet Reflections (1987) The Regathering (1988) Master Collection (1988) The Lover and the Beloved (1989) Come Worship the Lord Vol. 1 (1990) Come Worship the Lord Vol. 2 (1990) Hiding Place (1990) The Birth of Jesus (1990) The Master Musician (1992) Meditations in the Spirit (1993) Meditations from Solitude (1994) Chant from the Hermitage (1995) The John Michael Talbot Collection (1995) The Talbot Brothers Collection (1995) Brother to Brother (1996) Our Blessing Cup (1996) Troubadour for the Lord (1996) Table of Plenty (1997) Hidden Pathways (1998) Pathways of the Shepherd (1998) Pathways to Solitude (1998) Pathways to Wisdom (1998) Quiet Pathways (1998) Spirit Pathways (1998) Cave of the Heart (1999) Simple Heart (2000) Wisdom (2001) Signatures (2003) City of God (2005) Monk Rock (2005) The Beautiful City (2006) Living Water 50th (2007) Troubadour Years (2008) Επίσημη Ιστοσελίδα The Brothers and Sisters of Charity
Ζονατάν Ταμπού

Ο Ζονατάν Ταμπού (γαλλικά: Jonathan Tabu) (γενν. 7 Οκτωβρίου 1985) είναι Βέλγος, με καταγωγή από τη Λαϊκή Δημοκρατία του Κονγκό, επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τη Λίμπουρχ Γιουνάιτεντ. Εκπροσωπεί την Εθνική Βελγίου σε διεθνείς διοργανώσεις.

 Το 2004, ο Ταμπού αγωνίστηκε με την Σπιρού Σαρλερουά, με την οποία τρία πρωταθλήματα Βελγίου και έπαιξε και στο ULEB Cup/EuroCup. Το 2010, ο Ταμπού υπέγραψε με την ιταλική Καντού. Την σεζόν 2011–12 έπαιξε ως δανεικός στη Βανόλι Κρεμόνα. Τη σεζόν 2012–13 έπαιξε στην EuroLeague με την Καντού, όπου στις 11 Νοεμβρίου σημείωσε 17 πόντους (ρεκόρ καριέρας στη διοργάνωση) απέναντι στον Παναθηναϊκό.Για τη σεζόν 2013–14, ο Ταμπού υπέγραψε στην ισπανική Σαραγόσα.Στις 4 Αυγούστου 2014, ο Ταμπού υπέγραψε συμβόλαιο με την Άλμπα Βερολίνου. Στις 28 Απριλίου 2015, άφησε την Άλμπα και υπέγραψε στην ιταλική Εμπόριο Αρμάνι Μιλάνο για το υπόλοιπο της σεζόν 2014-15.Στις 28 Ιουλίου 2015, ο Ταμπού υπέγραψε με τη Φουενλαμπράδα. Ένα χρόνο αργότερα, μετακόμισε στην Μπιλμπάο Μπασκέτ.Στις 2 Νοεμβρίου 2018, υπέγραψε με τη γαλλική Λε Μαν Σαρτ Μπασκέτ.Στις 2 Ιουλίου 2019, υπέγραψε με την επίσης γαλλική ΕΣΣΜ Λε Πορτέλ.Στις 21 Ιουλίου 2020, υπέγραψε με την ισπανική Μανρέσα, με την οποία είχε μέσο όρο 7,3 πόντους και 3,5 ασίστ ανά παιχνίδι. Στις 8 Δεκεμβρίου 2021, υπέγραψε με την Σαμπάν Σαλόν-Ρανς, με την οποία είχε μέσο όρο 3,0 πόντους, 3,5 ασίστ και 1,3 ριμπάουντ ανά παιχνίδι σε τέσσερα παιχνίδια.Στις 3 Φεβρουαρίου 2022, υπέγραψε με τη βελγική Λίμπουρχ Γιουνάιτεντ. Ο Ταμπού εκπροσώπησε το Βέλγιο στο Ευρωμπάσκετ 2015, όπου το Βέλγιο έχασε από την Ελλάδα στους προημιτελικούς με 75–54. Σε 6 παιχνίδια, είχε μέσο όρο 10,0 πόντους, 2,3 ριμπάουντ και 2,5 ασίστ.Ο Ταμπού έπαιξε επίσης στο Ευρωμπάσκετ 2022. Την 1η Σεπτεμβρίου, σημείωσε το νικηφόρο τρίποντο στη νίκη του Βελγίου με 79–76 στην παράταση επί της Γεωργίας. Προφίλ στο acb.com Προφίλ Αρχειοθετήθηκε 2013-10-19 στο Wayback Machine. στο legabasket.it Προφίλ στο eurobasket.com Προφίλ στο euroleague.net Προφίλ Αρχειοθετήθηκε 2016-03-04 στο Wayback Machine. στο fiba.com
Legea

Η LEGEA s.r.l. είναι ιταλική εταιρεία ειδών αθλητικής ένδυσης, η οποία ιδρύθηκε το 1993 από τους Τζοβάνι Ακάνφορα, Εμίλια Ακάνφορα και Λουίτζι Ακάνφορα. Είναι μία από τις πιο δημοφιλείς μάρκες μεταξύ των ιταλικών ερασιτεχνικών ομάδων ποδοσφαίρου, η οποία τώρα επεκτείνεται στις επαγγελματικές ομάδες κορυφαίων κατηγοριών.

 Είναι χορηγός ένδυσης σε ποδοσφαιρικές Εθνικές ομάδες, όπως η Εθνική Μαυροβουνίου και η Εθνικής Γιβραλτάρ, αλλά και σε κορυφαίους ποδοσφαιρικούς συλλόγους, όπως η Παλέρμο, η Κοσένζα Κάλτσιο, η Ρετζίνα Κάλτσιο και η Λιβόρνο Κάλτσιο στην Ιταλία, η Μπρέντα και η Ναϊμέχεν στην Ολλανδία, η Δε Νιου Σαιντς και η Κάρμαθεν Τάουν στην Ουαλία, η Φεϊρένσε στην Πορτογαλία, η Λόμμελ στο Βέλγιο, η Τσερνομόρετς Οδησσού στην Ουκρανία, η Σπάρτακ Σουμπότιτσα στη Σερβία, η Τσέλιε στη Σλοβενία, ο Λεβαδειακός και η ΑΕΛ στην Ελλάδα, ο Ερμής Αραδίππου στην Κύπρο και πολλοί ακόμα σε ολόκληρη την Ευρώπη. Ήταν η μοναδική ιταλική μάρκα που χορηγούσε εθνική ομάδα στο Παγκοσμίου Κυπέλλου του 2010, την Εθνική Βόρειας Κορέας. Σύμφωνα με την εταιρεία, «Πολλοί μας ρώτησαν τι ενδιαφέρον θα είχαμε ώστε να χορηγήσουμε τη Βόρεια Κορέα και αν αυτό δεν θα ισοδυναμούσε με αρνητική δημοσιότητα, αλλά διαφωνούμε ... δεν υπάρχει αρνητική δημοσιότητα.»Τα κεντρικά γραφεία της είναι στην Πομπηία και έχει πολλά παραρτήματα σε όλη την Ιταλία. Έχουν επίσης διανομείς σε χώρες της Ευρώπης, στον Καναδά, τις ΗΠΑ και την Αυστραλία. Ιταλικός εναλλακτικός ιστότοπος της Legea Αρχειοθετήθηκε 2018-05-16 στο Wayback Machine. Legea ΗΠΑ Αθλητική Πύλη - Νότια Αυστραλία Legea Βουλγαρία Αρχειοθετήθηκε 2022-03-31 στο Wayback Machine.
Έριχ Κέστνερ

Ο Έριχ Κέστνερ (Emil Erich Kästner, Δρέσδη, 23 Φεβρουαρίου 1899 - Μόναχο, 29 Ιουλίου 1974) ήταν Γερμανός συγγραφέας, εκδότης και σεναριογράφος. Έγινε γνωστός ιδιαίτερα από τα παιδικά του έργα όπως ο Αιμίλιος και οι Ντετέκτιβ, Η διπλή Λόττε, Η τάξη που πετάει. Έγραψε επίσης πολλά κείμενα σατυρικού και κοινωνικοκριτικού περιεχομένου.

 Η οικογένεια του ήταν μια από τις μικροαστικές οικογένειες της Δρέσδης και κατοικούσε στην οδό Κένιγκσμπρυκε, στο Νόιστατ (Δρέσδη). Πολύ κοντά στην οδό αυτή, στο ισόγειο της βίλας του θείου του, βρίσκεται σήμερα το Μουσείο Έριχ Κέστνερ. Πολλά έργα του έγιναν κινηματογραφικές παραγωγές, άλλα μεταφέρθηκαν στο θέατρο. Πολλά βιβλία του, μεταξύ των οποίων και έργα του για παιδιά, έγιναν παρανάλωμα του πυρός στις 10 Μαΐου 1933, όταν το ναζιστικό καθεστώς προχώρησε στο "Ολοκαύτωμα των Βιβλίων", στην πλατεία Όπερας του Βερολίνου: Με πρωτοστάτες τους φοιτητές που είχαν προσχωρήσει στις γραμμές των Ναζί, 20.000 βιβλία συγγραφέων κάηκαν, χαρακτηριζόμενα ως αντιγερμανικά. Ο Έριχ Κέστνερ ήταν μάλιστα αυτόπτης μάρτυρας της πυράς εκείνο το βράδυ στην πλατεία της Όπερας: «Βρισκόμουν μπροστά από το Πανεπιστήμιο, ανάμεσα σε φοιτητές, το άνθος του έθνους μας, με ναζιστικές στολές, και έβλεπα τα βιβλία μας να γίνονται παρανάλωμα του πυρός» έγραψε αργότερα. Μην μπορώντας να διαφύγει, ο Κέστνερ παρέμεινε στη ναζιστική Γερμανία, όπου και υπέστη σκληρή λογοκρισία και απαγόρευση της έκδοσης των έργων του.
Αριστείδης Φωκάς

Ο Αριστείδης Φωκάς (γεν. Θεσσαλονίκη, 28 Φεβρουαρίου 1972) είναι Έλληνας βιοτέχνης επίπλων και πολιτικός. Διετέλεσε βουλευτής με την Ένωση Κεντρώων, ενώ στη συνέχεια ενετάχθη στους Ανεξάρτητους Έλληνες.

 Ο Αριστείδης Φωκάς γεννήθηκε στη Θεσσαλονίκη το 1971 και κατάγεται από ποντιακή οικογένεια. Σπούδασε στο Τμήμα Επιστήμης Φυσικής Αγωγής και Αθλητισμού στο Αριστοτέλειο Πανεπιστήμιο Θεσσαλονίκης, αλλά εργάζεται στον ιδιωτικό τομέα, στην οικογενειακή επιχείρηση βιοτεχνίας επίπλων που διατηρεί μαζί με τον αδελφό του. Είναι παντρεμένος και έχει δύο παιδιά. Εκτός από την ελληνική, ομιλεί την αγγλική γλώσσα. Ο Αριστείδης Φωκάς δραστηριοποιήθηκε στην πολιτική με την Ένωση Κεντρώων από τη δεκαετία του 1990. Ωστόσο πολιτεύτηκε και εκλέχτηκε βουλευτής Β΄ Θεσσαλονικής στις εκλογές του Σεπτεμβρίου του 2015. Ως κοινοβουλευτικός, συμμετείχε ως μέλος στη Διαρκή Επιτροπή Κοινωνικών Υποθέσεων, στην υποεπιτροπή για τη μελέτη και αντιμετώπιση του προβλήματος των ναρκωτικών, στην Επιτροπή για την Παρακολούθηση του Συστήματος Κοινωνικής Ασφάλισης και στην Εξεταστική Επιτροπή για τη διερεύνηση σκανδάλων στον χώρο της Υγείας κατά τα έτη 1997-2014. Στις 26 Σεπτεμβρίου 2018, με επιστολή που απέστειλε στον Πρόεδρο της Βουλής των Ελλήνων, ανεξαρτητοποιήθηκε από την Κοινοβουλευτική Ομάδα της Ένωσης Κεντρώων, καταγγέλλοντας έλλειψη στρατηγικής και εσωκομματικές παθογένειες.Λίγους μήνες αργότερα, τον Ιανουάριο του 2019, προσχώρησε στους Ανεξάρτητους Έλληνες, ανταποκρινόμενος στο κάλεσμα του Πάνου Καμμένου κατά της Συμφωνίας των Πρεσπών. Ο Αριστείδης Φωκάς είναι ενεργό μέλος σε ποντιακούς συλλόγους καθώς και στο φιλανθρωπικό σωματείο αγάπης και προσφοράς «Γέροντας Παΐσιος».Είναι επίσης φανατικός οπαδός του Π.Α.Ο.Κ.. Ο βουλευτής, μάλιστα, είχε παρευρεθεί σε συγκέντρωση διαμαρτυρίας οπαδών της ομάδας φωνάζοντας επί σκηνής απρεπή συνθήματα. Για το λόγο αυτό κλήθηκε για εξηγήσεις στην Επιτροπή Δεοντολογίας της Βουλής των Ελλήνων, όπου εισέπραξε απλή επίπληξη. Βουλή των Ελλήνων - Κοινοβουλευτική θητεία βουλευτών από τη Μεταπολίτευση ως σήμερα: Φωκάς Χρήστου Αριστείδης Vouliwatch - Αριστείδης Φωκάς Επίσημη ιστοσελίδα
Μπολάτι Κορινθίας

Το Μπολάτι είναι πεδινό χωριό της Περιφερειακής Ενότητας Κορινθίας (πρώην Νομός Κορινθίας), στην Περιφέρεια Πελοποννήσου, με υψόμετρο 19 μέτρων και πληθυσμό 715 κατοίκων (Απογραφή 2021). Διοικητικά ανήκει στη Δημοτική Κοινότητα Μπολατίου και υπάγεται στη Δημοτική Ενότητα Βόχας (πρώην Δήμος Βόχας), του Δήμου Βέλου - Βόχας.

 Το Μπολάτι βρίσκεται στο κέντρο της Κορινθίας, σε απόσταση 14 χλμ. δυτικά από την Κόρινθο (μέσω Άσσος - Βραχάτι) και 3 χλμ. βορειοδυτικά από το Ζευγολατιό (έδρα Δήμου Βέλου - Βόχας). Είναι κτισμένο στην πεδιάδα της Βόχας, δίπλα στην παλαιά Εθνική Οδό Αθηνών - Πατρών (Εθνική Οδός 8) και προς τα νότια παράλια του Κορινθιακού. ΦΕΚ 19Α - 07/06/1834. Ο οικισμός Μπολάτι, προσαρτάται στο Δήμο Απίας. 09-12-1840. Ο οικισμός Μπολάτι, αποσπάται από το Δήμο Απίας και προσαρτάται στο Δήμο Κορινθίων. ΦΕΚ 136Α - 08/07/1899. Ο οικισμός Μπολάτι, αποσπάται από το Νομό Αργολίδος και Κορινθίας και υπάγεται στο Νομό Κορινθίας. ΦΕΚ 282Α - 04/12/1909. Ο οικισμός Μπολάτι, αποσπάται από το Νομό Κορινθίας και υπάγεται στο Νομό Αργολίδος και Κορινθίας. ΦΕΚ 262Α - 31/08/1912. Ο οικισμός Μπολάτι, αποσπάται από το Δήμο Κορινθίων και προσαρτάται στην Κοινότητα Βραχατίου. ΦΕΚ 91Α - 28/03/1930. Ο οικισμός Μπολάτι, αποσπάται από την Κοινότητα Βραχατίου και ορίζεται έδρα της Κοινότητας Μπολατίου. ΦΕΚ 105Α - 29/04/1949. Ο οικισμός Μπολάτι, αποσπάται από το Νομό Αργολίδος και Κορινθίας και υπάγεται στο Νομό Κορινθίας. ΦΕΚ 244Α - 04/12/1997. Ο οικισμός Μπολάτι, αποσπάται από την Κοινότητα Μπολατίου και προσαρτάται στο Δήμο Βόχας. ΦΕΚ 87Α - 07/06/2010. Ο οικισμός Μπολάτι, αποσπάται από το Δήμο Βόχας και προσαρτάται στο Δήμο Βέλου - Βόχας. Διοικητικές μεταβολές οικισμών - Μπολάτι Κορινθίας (Ε.Ε.Τ.Α.Α.) Διοικητικές μεταβολές Κοινοτήτων - Κοινότητα Μπολατίου Κορινθίας (Ε.Ε.Τ.Α.Α.) Δήμος Βέλου - Βόχας (επίσημα ιστοσελίδα Δήμου Βέλου - Βόχας)
Παναγής Γεράκης

Ο Παναγής Γεράκης του Κωνσταντίνου (Αργοστόλι, 24 Σεπτεμβρίου 1925 - Πάτρα, 13 Φεβρουαρίου 2014) ήταν Έλληνας δικηγόρος και πολιτικός. Υπηρέτησε ως βουλευτής με τη ΝΔ από το 1974 ως το 1981.

 Φοίτησε στο Γυμνάσιο Αρρένων του Αργοστολίου. Σπούδασε Νομικά και εξελέγη βουλευτής στην εκλογική περιφέρεια Κεφαλληνίας στις εκλογές του 1974 με τη Νέα Δημοκρατία, συγκεντρώνοντας 5.554 σταυρούς προτίμησης και επανεξελέγη το 1977 με 4.032 σταυρούς.Απεβίωσε το 2014 στην Πάτρα, όταν κατέρρευσε χάνοντας τις αισθήσεις του, ενώ βρισκόταν στο Δικαστικό Μέγαρο της πόλης. Κώστας Διγκαβές, Οι εκλογές στην Ελλάδα 1844-1985, εκδόσεις Μαλλιάρης - Παιδεία, Θεσσαλονίκη 1986.
Φίλινγκεν-Σβένινγκεν

Το Φίλινγκεν-Σβένινγκεν (γερμανικά: Villingen-Schwenningen) είναι πόλη στο διαμέρισμα Σβάρτσβαλντ-Μπάαρ στη νότια Βάδη-Βυρτεμβέργη της Γερμανίας. Σύμφωνα με την απογραφή του 2019 έχει πληθυσμό 85.838 κατοίκους.

 Το Φίλινγκεν-Σβένινγκεν βρίσκεται στην ανατολική άκρη του Μέλανα Δρυμού περίπου 700 μέτρα πάνω από την επιφάνεια της θάλασσας. Η πηγή του ποταμού Νέκαρ βρίσκεται στο Σβένινγκεν (Schwenninger Moos), ενώ το Φίλινγκεν διασχίζεται από τον ποταμό Μπρίγκαχ που είναι το μεγαλύτερο από τα δύο ρεύματα του Δούναβη. Πηγή: Κρατική Στατιστική Υπηρεσία της Βάδης-Βυρτεμβέργης
912 Μαριτίμα

Η Μαριτίμα (Maritima) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,113. Ανακαλύφθηκε το 1919 από τον Γερμανό αστρονόμο Φρήντριχ Καρλ Άρνολντ Σβάσμαν, που παρατηρούσε από το Μπέργκεντορφ του Αμβούργου.

 Η μέση διάμετρος της Μαριτίμα εκτιμάται σε 83,16 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,112. Η Μαριτίμα περιστρέφεται γύρω από τον εαυτό της μία φορά κάθε 48 ώρες και 26 λεπτά, μία εξαιρετικά αργή περιστροφή για αστεροειδή. Τροχιά από το JPL (Java) / Εφημερίδα
Γιοστ Άμμαν

Ο Γιοστ Άμμαν (γερμανικά: Jost Amman‎, 13 Ιουνίου 1539 – 17 Μαρτίου 1591) ήταν Ελβετο-γερμανός καλλιτέχνης, διάσημος κυρίως για τις ξυλογραφίες του, που έγιναν κυρίως για την εικονογράφηση βιβλίων.

 Ο Άμμαν γεννήθηκε στη Ζυρίχη, γιος καθηγητή Κλασικών Σπουδών και Λογικής. Ο ίδιος ήταν μορφωμένος. Λίγα πράγματα για την προσωπική του ζωή είναι γνωστά πέρα από το γεγονός ότι μετακόμισε στη Νυρεμβέργη το 1560, όπου πήρε την υπηκοότητα και συνέχισε να διαμένει μέχρι τον θάνατό του τον Μάρτιο του 1591. Αρχικά συνεργάστηκε με τον Βίργκιλ Σόλις, έναν από τους κορυφαίους τότε παραγωγούς εικονογραφήσεων βιβλίων. Η παραγωγικότητά του ήταν αξιόλογη, όπως προκύπτει από τη δήλωση ενός από τους μαθητές του, ο οποίος είπε ότι τα σχέδια που έκανε κατά τη διάρκεια τεσσάρων ετών θα γέμιζαν μια άμαξα με άχυρα. Μεγάλος αριθμός πρωτότυπων σχεδίων του βρίσκεται στην αίθουσα εκτυπώσεων του Βερολίνου. Του αποδίδονται περίπου 1.500 χαρακτικά. Υπήρξε ένας από τους τελευταίους σημαντικούς παραγωγούς ξυλογραφιών για βιβλία, καθώς κατά τη διάρκεια της σταδιοδρομίας του η χαρακτική ανέλαβε σταδιακά αυτόν τον ρόλο. Αν και όπως οι περισσότεροι καλλιτέχνες ξυλογραφίας, άφηνε συνήθως έναν ειδικό formschneider (κόπτης ξυλογραφιών) να κόψει το σχέδιο στο ξυλότυπό του, ενίοτε συμπεριλάμβανε τόσο ένα κόφτη όσο και μια πένα στην υπογραφή του σε εκτυπώσεις, γεγονός που υποδηλώνει ότι μερικές φορές έκοβε μόνος του τα ξυλότυπά του.Ο Άμμαν ήταν ο ζωγράφος του βιβλίου Perspectiva corporum regularium (1568) του Βέντσελ Γιάμνιτσερ. Μια σειρά χαρακτικών του Άμμαν για τους βασιλείς της Γαλλίας, με σύντομες βιογραφίες, δημοσιεύτηκε στη Φραγκφούρτη το 1576. Εκτέλεσε επίσης πολλές από τις ξυλογραφικές εικονογραφήσεις για τη Βίβλο που εκδόθηκε στη Φραγκφούρτη από τον Ζίγκισμουντ Φάιεραμπεντ και για μια τοπογραφική έρευνα της Βαυαρίας από τον Φίλιπ Άπιαν. Ένα άλλο έργο σε συνέχειες, το Panoplia Omnium Liberalium Mechanicarum et Seden-tariarum Artium Genera Continens, που περιέχει 115 πλάκες, είναι μεγάλης αξίας. Το σχέδιο του Άμμαν είναι σωστό και ζωηρό, και η σκιαγράφηση των λεπτομερειών της ενδυμασίας είναι λεπτομερής και ακριβής. Του αποδίδονται πίνακες ζωγραφικής σε λάδι και γυαλί, αλλά κανένας δεν έχει ταυτοποιηθεί. Ο Άμμαν πέθανε στη Νυρεμβέργη της Βαυαρίας σε ηλικία 51 ετών. Kartenspiel. A pack of cards. [Leipzig, Edition Leipzig, 1967.] (Πακέτο καρτών που αναπαράγεται από την Charta lusoria του Άμμαν που εκδόθηκε το 1588 και εκδίδεται σε θήκη μαζί με το βιβλίο "Einführung von Erwin Kohlmann"..) Pictorial archive of decorative Renaissance woodcuts: (Kunstbüchl[e]in) / του Jost Amman; με εισαγωγή του Alfred Werner. New York: Dover, [1985] c1968. (ISBN 0-486-21987-9) Andresen, Andreas. Jost Amman, 1539–1591: Graphiker und Buchillustrator der Renaissance. Beschreibender Katalog seiner Holzschnitte, Radierungen und der von ihm illustrierten Bücher. Mit einer biographischen Skizze und mit Registern seines Werkes und der Autoren illustrierten Bücher. Amsterdam: G. W. Hissink [1973]. (ISBN 90-6025-105-9) Becker, Carl. Jobst Amman, Zeichner und Formschneider, Kupferätzer und Stecher. Leipzig: R. Weigel, 1854.
Χοντρός-Λιγνός στη Χώρα των Παιχνιδιών

Το Χοντρός-Λιγνός στη Χώρα των Παιχνιδιών (αγγλ. Babes in Toyland) είναι αμερικάνικη κωμωδία κινηματογράφου του 1934 με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ).

 Ο Χοντρός και ο Λιγνός ζουν στη χώρα των παιχνιδιών μαζί με την μαμά Πιπ και την κόρη της, Μπο Πιπ. Κάποια μέρα ο φιλάργυρος Μπάρναμπι αποφασίζει να παντρευτεί την Μπο, η οποία είναι ερωτευμένη με τον φίλο της, τον Τομ Τομ. Για να τα καταφέρει ο Μπάρναμπυ εκβιάζει τη μαμά της ότι θα τους πετάξει έξω αν δεν του ξεχρεώσει την υποθήκη, και απολύει τον Χοντρό και τον Λιγνό από την φάμπρικά του, γιατί συνέχεια κάνουν γκάφες. Η Μπο είναι έτοιμη να ενδώσει στον ερωτικό εκβιασμό του, αλλά ο Χοντρός έχει μια ιδέα. Βάζει τον Λιγνό να ντυθεί νύφη και τον παρουσιάζει στην εκκλησία, ενώ ο Χοντρός είναι κουμπάρος. Μόλις τελειώνει ο γάμος λοιπόν, ο Μπάρναμπι δίνει στον Χοντρό το συμβόλαιο της υποθήκης, και αυτός το σκίζει. Όλο το χωριό γιορτάζει που γλύτωσε η Μπο από τον Μπάρναμπι, αλλά αυτός δεν το βάζει κάτω. Συκοφαντεί τον Τομ Τομ ότι έκλεψε ένα κοπάδι χοίρους, για να τον κάνει να φύγει στην εξορία. Ο Χοντρός και ο Λιγνός όμως αποκαλύπτουν την αλήθεια και σώζουν τον Τομ Τομ. Ο Μπάρναμπι λυσσάει από θυμό και φωνάζει τους μαύρους από τη Χώρα του Τρόμου να έρθουν στην Χώρα των Παιχνιδιών, για να τρομοκρατήσουν τους κατοίκους της. Ο Χοντρός και ο Λιγνός τότε επιστρατεύουν τα παιχνίδια και όλα τα στρατιωτάκια. Οι μαύροι το βάζουν στα πόδια. Ο Χοντρός, έτοιμος να κερδίσει τη μάχη, δίνει την εντολή να ρίξουν ένα σύννεφο βελάκια. Ο Λιγνός όμως θα κάνει τη γκάφα του πάλι, και αντί να δείξει στους μαύρους που τρέχουν, δείχνει προς τη μεριά του Χοντρού. Οι εργασίες γυρίσματος άρχισαν νωρίς τον Αύγουστο του 1933 και διήρκεσαν μέχρι τα μέσα του Οκτώβρη. Προηγουμένως ο παραγωγός Χαλ Ρόατς είχε αγοράσει τα πνευματικά δικαιώματα μιας οπερέτας σε τρεις πράξεις, αλλά επειδή ήταν μικρή την επέκτεινε μόνος του. Όταν έδειξε το αποτέλεσμα στον Σταν Λόρελ, αυτός αρνήθηκε να παίξει και απαίτησε να γίνουν διάφορες αλλαγές. Έτσι, μετά από μια μικρή καθυστέρηση, άρχισε το γύρισμα της ταινίας.
Τσανάκλειος Σχολή

Η Τσανάκλειος Σχολή ή Ελληνική Αστική Σχολή Νέστωρος Τσανακλή υπήρξε εκπαιδευτήριο και ανοικοδομήθηκε το διάστημα 1906-1907 με δαπάνες του αποδήμου στην Αίγυπτο Κομοτηναίου Νέστορα Τσανακλή. Το κτήριο εγκαινιάστηκε ως Αστική σχολή Αρρένων το 1908. Το διάστημα 1922-1954 στεγαζόταν στο κτίριο η Γενική Διοίκησης Θράκης και το διάστημα 1954-1972 η Νομαρχία Ροδόπης. Αργότερα στεγάστηκε η Πρυτανεία του Δημοκρίτειου Πανεπιστήμιου Θράκης και το κτίριο σήμερα είναι γνωστό και ως η Παλιά Πρυτανεία. Σήμερα το κτίριο βρίσκεται υπό ανακαίνιση.

 Ο Νέστορας Τσανακλής γεννήθηκε στην Κομοτηνή το 1841 από μικροαστική οικογένεια. Τότε η Κομοτηνή είχε 10-12 χιλιάδες κατοίκους. Δεκαπέντε ετών ο Τσανακλής ξενιτεύεται στην Αίγυπτο όπου γίνεται βιομήχανος με το εμπόριο καπνού και τσιγάρων. Το 1859 φέρνει καπνό και εργάτες από τη Θράκη και ιδρύει το πρώτο εργοστάσιο παραγωγής τσιγάρων στο Σουέζ. Γυρίζει στην Κομοτηνή το 1859. Με δαπάνες του Τσανακλή το διάστημα 1906-1907 ανοικοδομήθηκε η Τσανάκλειος Σχολή και λειτούργησε πρώτη φορά το 1908 με τη μεταφορά της Αστικής Σχολής Αρρένων (Αρρεναγωγείο ή Σχολαρχείον). Το κτήριο κόστισε 10.000 Οθωμανικές χρυσές λίρες και για τη συντήρηση και μισθοδοσία του σχολείου ο Τσανακλής διέθετε κάθε χρόνο 300 χρυσές λίρες.
Ντέιβ Αμπέλ

Ο Ντέιβ Αμπέλ είναι αμερικανός μπασίστας, κιθαρίστας και τραγουδιστής της heavy metal μουσικής σκηνής, γνωστός ως μέλος των Iced Earth από την δημιουργία τους μέχρι το 1996. Πλέον, δραστηριοποιείται με τους Unearthed και τους The Harlot.

 Ο Αμπέλ ανέλαβε το μπάσο των Purgatory το 1985, παίρνοντας την θέση του Ρίτσαρντ Μπέιτμαν. Μαζί τους ηχογράφησε τα ντέμο "Burning Oasis" και "Horror Show", πριν μετονομαστούν σε Iced Earth το 1988. Πριν την μετονομασία τους, παρουσίαζαν μία shock rock αισθητική, με την σκηνή να είναι καλυμμένη με αίμα και τα μέλη του σχήματος να φορούν ράσα.Μετά την αλλαγή του ονόματος τους, ηχογράφησαν το ντέμο "Enter the Realm" και υπέγραψαν συμβόλαιο με την δισκογραφική εταιρεία "Century Media". Το άλμπουμ "Iced Earth" κυκλοφόρησε το Νοέμβριο του 1990, με τον Αμπέλ να συμβάλλει συνθετικά στο κομμάτι "Written on the Walls". Το συγκρότημα περιόδευσε μαζί με τους Blind Guardian στην Ευρώπη και ηχογράφησε το δεύτερο του άλμπουμ με τίτλο "Night of the Stormrider", όπου ο Αμπέλ έγραψε τα κομμάτια "Before the Vision" και "Desert Rain" μαζί με τον Τζον Σέιφερ και τον Ράνταλ Σόβερ.Μετά από μία διετή παύση, όπου οι Iced Earth αναζητούσαν το νέο τους τραγουδιστή, το συγκρότημα ηχογράφησε το "Burnt Offerings" με τον Ματ Μπάρλοου στο μικρόφωνο. Ο Αμπέλ συμμετείχε συνθετικά στα μισά τραγούδια του δίσκου και κυκλοφόρησε τον τελευταίο του δίσκο με το συγκρότημα το 1996, με το άλμπουμ "The Dark Saga", το οποίο ήταν και το μοναδικό στο οποίο δεν συμμετείχε στην σύνθεση των κομματιών. Μετά το πέρας των ηχογραφήσεων, την θέση του Αμπέλ πήρε ο Κιθ Μένσερ, ενώ τελευταία κυκλοφορία με την συμμετοχή του Άμπέλ ήταν η συλλογή "Days of Purgatory" του 1997, με ακυκλοφόρητο μέχρι τότε υλικό.Το 2003, ανέλαβε την κιθάρα στο νεοσύστατο epic-doom συγκρότημα Unearthed, το οποίο σχημάτισε με πρώην μέλη των Iced Earth, όπως ο Μπιλ Όουεν, ο Τζιν Άνταμ και ο Μαρκ Πρέιτορ. Από το 2005 και έπειτα αντικατέστησε τον τραγουδιστή του συγκροτήματος, Τζιν Άνταμ και ηχογράφησε μαζί τους τον δίσκο "Imposition of Faith", ο οποίος κυκλοφόρησε τον Αύγουστο του 2007.Το 2006, ο Αμπέλ έγινε μέλος του epic metal συγκροτήματος Knights of Tethys, χωρίς να ηχογραφήσει μαζί τους. Επίσης, το 2014 έκανε δεύτερα φωνητικά στο άλμπουμ "The Lesser Key Of Solomon" των A Sound Of Thunder. Dave Abell - Encyclopaedia Metallum: The Metal Archives Dave Abell - Metal Storm Dave Abell | Credits | AllMusic The Official Iced Earth Website
Πύργος του Μακάου

Το Συνεδριακό και Ψυχαγωγικό Κέντρο Πύργος του Μακάου (κινέζικα: 澳門旅遊塔會展娛樂中心, πορτογαλικά: Centro de Convenções e Entretenimento da Torre de Macau‎), γνωστό και ως Πύργος του Μακάου (κινέζικα: 澳門塔, πορτογαλικά: Torre de Macau), είναι πύργος που βρίσκεται στο Σε του Μακάου. Ο πύργος έχει ύψος 338 μέτρα από το επίπεδο του εδάφους έως το υψηλότερο σημείο του. Το επίπεδο παρατήρησης του πύργου προσφέρει θέα, εστιατόρια, θέατρα, εμπορικά κέντρα και το Skywalk X, μια περιήγηση με τα πόδια γύρω από το εξωτερικό του. Ο πύργος προσφέρει την καλύτερη θέα στο Μακάου και τα τελευταία χρόνια χρησιμοποιείται για ποικίλες περιπετειώδεις δραστηριότητες. Στα 233 μέτρα, το το μπάντζι τζάμπινγκ του Α. Τζ. Χάκετ από το εξωτερικό τμήμα του πύργου είναι το ψηλότερο στον κόσμο.Ο πύργος δημιουργήθηκε από την κατασκευαστική εταιρεία Moller Architects και είναι ένα από τα μέλη της Παγκόσμιας Ομοσπονδίας Μεγάλων Πύργων. Εκτός από την παρατήρηση και την ψυχαγωγία, ο πύργος χρησιμοποιείται επίσης για τηλεπικοινωνίες και μεταδόσεις. Αυτό το κτήριο, μαζί με το ξενοδοχείο Grand Lisboa είναι τα πιο αναγνωρίσιμα ψηλά ορόσημα του Μακάου.

 Σε μια επίσκεψη στο Όκλαντ της Νέας Ζηλανδίας, ο δισεκατομμυριούχος του καζίνο του Μακάου Στάνλεϊ Χο εντυπωσιάστηκε τόσο από τον Πύργο Σκάι του Οκλαντ ώστε αποφάσισε να αναθέσει την κατασκευή ενός παρόμοιου κτίσματος στο Μακάου. Ο πύργος σχεδιάστηκε από την κατασκευαστική εταιρεία Beca Group της Νέας Ζηλανδίας σε συνεργασία με τον Γκόρντον Μόλερ της εταιρείας Moller Architects για λογαριασμό της εταιρείας του Χο Sociedade de Turismo e Diversões de Macau. Οι εργασίες κατασκευής του πύργου ξεκίνησαν το 1998 και ο πύργος εγκαινιάστηκε επίσημα στις 19 Δεκεμβρίου του 2001. Αρχιτέκτονας του πύργου ήταν ο Λες Ντίκστρα. Ο Πύργος του Μακάου χρησιμοποιείται συνήθως ως χώρος για τη διοργάνωση εκδηλώσεων μπάντζι τζάμπινγκ από επαγγελματίες άλτες ή ως μέρος ψυχαγωγικών παραστάσεων. Στις 17 Δεκεμβρίου 2006, ο πατέρας του σύγχρονου μπάντζι τζάμπινγκ, Α. Τζ. Χάκετ και ο δημοφιλής καλλιτέχνης Έντισον Τσεν έσπασαν δύο παγκόσμια ρεκόρ Γκίνες στον Πύργο του Μακάου. Ο Α. Τζ. Χάκετ κατέρριψε το προσωπικό του παγκόσμιο ρεκόρ Γκίνες το ψηλοτερο άλμα μπάντζι τζάμπινγκ από κτήριο που πραγματοποιήθηκε το 1987 από τον Πύργο του Άιφελ. Παράλληλα, ο Έντισον Τσεν εκπροσώπησε τον Πύργο του Μακάου στο εναρκτήριο άλμα κατά την υποβολή υποψηφιότητας για το ψηλότερο κτήριο άλματος μπάντζι τζάμπινγκ στον κόσμο.Ο Άντονι Μπουρντέν πήδηξε από τον τελευταίο όροφο του πύργου σε ένα επεισόδιο της σειράς Anthony Bourdain: No Reservations. Ο πύργος χρησιμοποιήθηκε επίσης στην κινεζική εκπομπή Up Idol, για το επεισόδιο 1 της δεύτερης σεζόν. Ο Πύργος χρησίμευσε ως χώρος φωτογράφησης του επεισοδίου 10 της εκπομπής America's Next Top Model Cycle 18: British Invasion. Σε μια ανάρτηση στο Instagram το 2018, η διαγωνιζόμενη Αναλίζ Ντέις αποκάλυψε ότι κατά τη διάρκεια της φωτογράφισης στα κορίτσια ήρθαν αντιμέτωπα με «χαλαζόπετρες και ισχυρούς άνεμους 388 μέτρα πάνω από το έδαφος». Αποκάλυψε επίσης ότι ο καιρός ήταν τόσο κακός, που ο πύργος έκλεισε «για το κοινό λόγω κακοκαιρίας». Επίσημος ιστότοπος
Γιαντβίγκα Όρσκα

Η Γιαντβίγκα Γιοάννα Όρσκα (πολωνικά: Jadwiga Joanna Orska) (8 Μαρτίου 1923 – 28 Ιανουαρίου 2004) ήταν Πολωνή γεωλόγος, πετρογράφος και ειδικός στη γεωλογία των κοιτασμάτων χημικών πρώτων υλών, ιδιαίτερα των αλάτων. Συν-ανακάλυψε ένα κοίτασμα αλάτων πολυαλίτη στην περιοχή του Κόλπου του Πουτσκ στη νότια Βαλτική Θάλασσα, στα ανοικτά των ακτών της Πομερανίας του Γκντανσκ, στην Πολωνία.

 Η Γιαντβίγκα Όρσκα γεννήθηκε στις 8 Μαρτίου 1923. Απέκτησε το πτυχίο της δευτεροβάθμιας εκπαίδευσης το 1946 στο δευτεροβάθμιο σχολείο «Γιαν Κοχανόφσκι» στη Βαρσοβία. Από το 1948, εργάστηκε στο Πολωνικό Γεωλογικό Ινστιτούτο. Ολοκλήρωσε τρία έτη γεωλογικών σπουδών στη Γεωλογική Σχολή του Πανεπιστημίου της Βαρσοβίας, ενώ ακολούθησαν δύο χρόνια στη Σχολή Γεωλογίας και Εξερεύνησης του Πανεπιστημίου Επιστήμης και Τεχνολογίας στην Κρακοβία. Το 1962 απέκτησε μεταπτυχιακό στη γεωλογία. Μεταξύ 1955 και 1958, η Όρσκα εργάστηκε στη χαρτογράφηση των υπόγειων εργασιών του Αλατωρυχείου Κουοντάβα, επεξεργάζοντας τη πετρογραφική σύνθεση των τεκμηριωμένων αλάτων. Από το 1961 ήταν επικεφαλής του Pracownią Petrografii Soli Zakładu Złóż Soli i Surowców Chemicznych Państwowego Instytutu Geologicznego (Εργαστήριο Πετρογραφίας Αλάτων του Τμήματος Αποθεμάτων Αλατιού και Χημικών Πρώτων Υλών του Πολωνικού Γεωλογικού Ινστιτούτου). Διεξήγαγε ορυκτολογικές, πετρογραφικές και φυσικοχημικές μελέτες κοιτασμάτων αλμυρών πετρωμάτων των Γκούρα, Λούμπιεν, Νταμασουάβεκ, Κουοντάβα και Γουεντκοβίτσε-Σιέντλετς. Μελέτησε επίσης τα στρώματα πετρωμάτων αλογονίτη Zechstein από βαθιές γεωτρήσεις στα πολωνικά πεδινά.Μετά την ανακάλυψη των αλάτων πολυαλίτη Zechstein στην περιοχή του Κόλπου του Πουτσκ το 1964, η Όρσκα συμμετείχε στην ταυτοποίηση και την τεκμηρίωσή τους. Για την ανακάλυψη και την τεκμηρίωση αυτών των αλάτων, της απονεμήθηκε το Κρατικό Βραβείο Τεχνολογίας Πτυχίου Β΄ (Nagrodę Państwową II Stopnia) το 1968.Κατά τη διάρκεια του 1969, μελέτησε κοιτάσματα αλπικού άλατος των Άλπεων στο Πανεπιστήμιο της Βιέννης, στην Αυστρία και στο Πανεπιστήμιο της Βασιλείας, στην Ελβετία, με εξάμηνη υποτροφία των Ηνωμένων Εθνών. Το 1970 της απονεμήθηκε ο Χρυσός Σταυρός της Αξίας από το πολωνικό κράτος.Στις αρχές του 1976, η Όρσκα ανέλαβε τη διεύθυνση του Τμήματος Αλάτων και Χημικών Πρώτων Υλών του Κρατικού Γεωλογικού Ινστιτούτου. Εκείνη την περίοδο, το τμήμα διεξήγαγε έρευνα, αναγνώριση και τεκμηρίωση κοιτασμάτων Zechstein και Μειόκαινου αλατιού και καλίου-μαγνήσιου, φωσφορικών αλάτων και άλλων χημικών πρώτων υλών. Το 1980, έλαβε βραβείο για τη Γεωλογική Τεκμηρίωση ενός κοιτάσματος αλατιού κατηγορίας C στο κοίτασμα άλατος του Λούμπιεν.Η Όρσκα ήταν συγγραφέας ή συν-συγγραφέας πολυάριθμων δημοσιεύσεων και περισσότερων από 30 αρχειακών μελετών. Ο Γιαντβίγκα Όρσκα πέθανε στη Βαρσοβία στις 28 Ιανουαρίου 2004.
Χρίστος Μέσης

Ο Χρίστος Μέσης είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με το ΑΚΕΛ την περίοδο 2011-2016 και Δήμαρχος Μέσα Γειτονιάς την περίοδο 2006-2011.

 Ο Χρίστος Μέσης γεννήθηκε στη Λεμεσό στις 25 Αυγούστου 1957. Ομιλεί, πέρα από την ελληνική, την αγγλική και τη γερμανική γλώσσα. Σπούδασε μηχανολογική μηχανική στο Πολυτεχνείο Άαχεν στη Γερμανία. Εργάζεται ως μηχανολόγος μηχανικός.Είναι νυμφευμένος με τη Λίζα Φλωρίδου και έχει ένα υιό και μία κόρη. Από το 1987 έως το 1991 διετέλεσε πρόεδρος της ΠΟΦΝΕ. Την περίοδο 1994-2000 διετέλεσε αντιπρόεδρος του Οργανισμού Νεολαίας Κύπρου (ΟΝΕΚ). Την περίοδο 1998-2008 ήταν μέλος του εκτελεστικού γραφείου του ΔΗΚΟ. Με δική του απόφαση τερμάτισε την παρουσία του στο εκτελεστικό γραφείο του κόμματος και αποστασιοποιήθηκε.Στις Δημοτικές εκλογές του 2001 εκλέχθηκε Δήμαρχος Μέσα Γειτονιάς, θέση στην οποία επανεκλέχθηκε στις Δημοτικές εκλογές του 2006. Διετέλεσε αντιπρόεδρος της Ένωσης Δήμων Κύπρου την περίοδο 2002-2011 και αντιπρόεδρος της Επιτροπής των Περιφερειών της Ευρωπαϊκής Ένωσης την περίοδο 2004-2011.Στις βουλευτικές εκλογές του 2011 εκλέχτηκε βουλευτής στην Εκλογική Περιφέρεια Λεμεσού με το ΑΚΕΛ για την Ι΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 2016 αλλά δεν εκλέχτηκε.Ως βουλευτής, διετέλεσε μέλος της Κοινοβουλευτικής Επιτροπής Άμυνας, της Κοινοβουλευτικής Επιτροπής Εμπορίου και Βιομηχανίας, της Κοινοβουλευτικής Επιτροπής Εξωτερικών και Ευρωπαϊκών Υποθέσεων και της Κοινοβουλευτικής Επιτροπής Εσωτερικών. Επιπλέον, ήταν μέλος της αντιπροσωπίας της Βουλής στη Διάσκεψη των Επιτροπών Ευρωπαϊκών Υποθέσεων των Κοινοβουλίων των Χωρών Μελών της Ευρωπαϊκής Ένωσης.Στις προεδρικές εκλογές του 2018 ήταν επικεφαλής του επιτελείου του υποψηφίου προέδρου Σταύρου Μαλά.Τον Αύγουστο του 2021 διορίστηκε μέλος του Διοικητικού Συμβουλίου της Αρχής Λιμένων Κύπρου. «Μέσης Χρίστος». www.parliament.cy. Βουλή των Αντιπροσώπων (Κύπρος). Αρχειοθετήθηκε από το πρωτότυπο στις 12 Ιουλίου 2019. Ανακτήθηκε στις 12 Ιουλίου 2019.
Λιθανθρακοφόρος περίοδος

Η Λιθανθρακοφόρος είναι μία γεωλογική περίοδος που εκτείνεται από το τέλος της Δεβόνιας, περίπου 359,2 ± 2,5 εκατομμύρια χρόνια π.π., έως την έναρξη της Πέρμιας, περίπου 299,0 ± 0,8 εκατομμύρια έτη π.π. (ICS, 2004). Για τις Η.Π.Α. ειδικότερα διαιρείται σε δύο περιόδους, τη Μισσισσίπια (πρώιμη) και την Πενσυλβάνια. Παρατηρείται και εδώ ένα ελάσσον γεγονός εξαφάνισης της υδρόβιας ζωής κατά το μέσο της περιόδου. Σε αυτή την περίοδο ανήκουν οι περισσότερες αποθέσεις κοιτασμάτων άνθρακος στον κόσμο, εξ ου και το όνομά της.

 Από παλαιοκλιματική άποψη η λιθανθρακοφόρος χαρακτηρίζεται ως παγετώδης, ιδιαίτερα στην ανατολική Γκοντβάνα με χαμηλή στάθμη της θάλασσας και διαδικασία ορογένεσης. Μεγάλα πρωτόγονα δένδρα στην στη Μισσισσίπια, που εξελίσσονται στην Πενσυλβάνια σε απέραντα ελώδη δάση στις εκβολές των ποταμών. Από αυτά τα δάση κυρίως σχηματίζονται τα αποθέματα λιθάνθρακα. Τα αμφίβια αφθονούν, ενώ ταυτόχρονα εξελίσσονται από τα αμφίβια τα πρώτα ερπετά.Τεράστιες λιβελούλες μεγέθους αετού περιπολούν τον αέρα ενω στο εδαφος υπάρχουν γιγάντιες αράχνες κα σαρανταποδαρούσες.Τα πρώτα ερπετά είναι μικρά και ανυπεράσπιστα απέντι στους γιγάντιους αυτούς θηρευτές, όμως η σχεδιαστική ανωτερότητα του οργανισμού τους δέιχνει οτι θα έχουν ένα περίλαμπρο μέλλον!
Γαλέριος

Ο Γάιος Γαλέριος Βαλέριος Μαξιμιανός Αύγουστος (Gaius Galerius Valerius Maximianus, 250 - 5 Μαΐου 311) ήταν Ρωμαίος αυτοκράτορας από το 305 έως το 311. Κατά τη διάρκεια της βασιλείας του, βοηθούμενος από τον Διοκλητιανό, πολέμησε εναντίον της αυτοκρατορίας των Σασσανιδών, καταλαμβάνοντας την πρωτεύουσά τους Κτησιφώντα το 299. Αν και ήταν ένθερμος αντίπαλος του Χριστιανισμού, έδωσε τέλος στις διώξεις όταν εξέδωσε ένα διάταγμα ανοχής το 311.

 Ο Γαλέριος γεννήθηκε στη Σερδική, αν και μερικοί σύγχρονοι μελετητές θεωρούν τη στρατηγική θέση όπου έχτισε αργότερα το παλάτι του, στη σημερινή Σερβία, ως το μέρος της γέννησης και της ταφής του. Ο πατέρας του καταγόταν από τη Θράκη και η μητέρα του από τη Δακία. Αρχικά ακολούθησε το επάγγελμα του πατέρα του ως βοσκός. Υπηρέτησε με διάκριση ως στρατιώτης κάτω από τους αυτοκράτορες Αυρηλιανό και Πρόμπο και το 293, με την καθιέρωση της Τετραρχίας, ορίστηκε καίσαρας μαζί με τον Κωνστάντιο Χλωρό λαμβάνοντας σε γάμο την κόρη του Διοκλητιανού Βαλέρια και έχοντας αναλάβει την ίδια στιγμή τις επαρχίες της Ιλλυρίας. Μετά από μερικά χρόνια εκστρατείας εναντίον των Σαρματών και των Γότθων στον Δούναβη, ανέλαβε τη διοίκηση των λεγεώνων στα ανατολικά αυτοκρατορικά σύνορα. Το 295/296 ο Ναρσής κήρυξε πόλεμο εναντίον της Ρωμαϊκής Αυτοκρατορίας. Η προσπάθεια του Ναρσή να καταλάβει την υπό ρωμαϊκή κατοχή Μεσοποταμία οδήγησε σε νίκη επί του Γαλέριου, τότε διοικητή των ανατολικών δυνάμεων του στρατού. Ωστόσο ηττήθηκε σε μάχη στην Αρμενία. Ακολούθησαν κι άλλες νικηφόρες μάχες του Γαλέριου στην περιοχή που οδήγησαν στην κατάληψη της πρωτεύουσά των Περσών Κτησιφώντα. Ο Γαλέριος όρισε τη Θεσσαλονίκη ως διοικητική πρωτεύουσα του τμήματος της αυτοκρατορίας που διοικούσε ο ίδιος. Έχτισε αυτοκρατορικό παλάτι, ιππόδρομο, αψίδα θριάμβου και μαυσωλείο. Πέθανε το 311 από φρικτή ασθένεια, όπως περιγράφει ο Ευσέβιος ο Καισαρείας.
Γεώργιος Χαλκοκονδύλης

Ο Γεώργιος Χαλκονδύλης (περ.1390 – περ 1466) ήταν Αθηναίος ευγενής, διπλωμάτης στα χρόνια της φλωρεντινής διοίκησης των Ατσαγιόλι και πατέρας του ιστορικού Λαόνικος Χαλκοκονδύλης. Ο τελευταίος μας παραδίδει μερικά βιογραφικά στοιχεία για το Γεώργιο. Ανιψιός του ήταν ο λόγιος Δημήτριος Χαλκοκονδύλης.

 Δε μας είναι γνωστό πότε ακριβώς γεννήθηκε, αλλά καταγόταν από ευγενή οικογένεια των Αθηνών. Το 1435 εστάλη από τη συγγενή του Μαρία Μελισσηνή, χήρα του διοικητή Αντώνιο Α' Ατσαγιόλι στον οθωμανό σουλτάνο Μουράτ Β στις Σέρρες για να πάρει την άδειά του να διοικήσει την Αθήνα σαν υποτελής του με ετήσιο φόρο. Ο Μουράτ αρνήθηκε, αφού θεωρούσε του χεριού του τους νεαρούς ανιψιούς του Αντόνιο και φυλάκισε το Χαλκοκονδύλη. Αυτός όμως το σκασε και μέσω Κωνσταντινούπολης έσπευσε με πλοίο στην Αθήνα. Εν τω μεταξύ όμως και οι Αθηναίου εξεγέρθηκαν κατά των σχεδίων της Μαρίας και του Χαλκοκονδύλη, τους συνέλαβαν και τους παρέδωσαν στο σουλτάνο, τη δε διοίκηση της Αθήνας στο 19χρονο Νέριο Β' Ατσαγιόλι. O σουλτάνος τού χάρισε τη ζωή αλλά δέχτηκε την επιθυμία των Αθηναίων για εξορία του. Ο Γεώργιος άφησε την οικογένειά του στην Αίγινα και πήγε στο Μυστρά, στην υπηρεσία του Δεσπότη Θεόδωρου Β' Παλαιολόγου. Το 1445 έφερε κει και το γιο του Λαόνικο που σπούδασε κοντά στον ονομαστό φιλόσοφο Γεώργιο Γεμιστό Πλήθωνα. Όταν το 1443 δεσπότης έγινε ο Κωνσταντίνος ΙΑ Παλαιολόγος, ο Γεώργιος έμεινε στη θέση του ως διπλωμάτης. Στις 27 Νοεμβρίου 1446, όταν ο Μουράτ Β με μεγάλο στρατό επιτέθηκε στην Πελοπόννησο, ο Χαλκοκονδύλης εστάλη και πάλι για διαπραγμάτευση στο σουλτάνο. Αυτός όμως δεν άκουγε τίποτα και τον φυλάκισε για άλλη μια φορά. Με τα νέα κανόνια του γκρέμισε το τείχος του Εξαμιλίου και σκότωσε τους έλληνες υπερασπιστές του. Το Χαλκοκονδύλη πήρε μαζί του αιχμάλωτο στις Σέρρες αλλά την άνοιξη του 1447 τον άφησε και πάλι ελεύθερο, πιθανώς μετά από παρέμβαση του Κωνσταντίνου, κι επέστρεψε στο Μυστρά. Εκεί υποδέχτηκε τον Αύγουστο του ίδιου έτους τον παλιό του γνωστό Κυριακό Αγκωνίτη. Από το βυζαντινολόγο Donald Nicol, εικάζεται οτι ο Χαλκοκονδύλης έζησε ως περίπου το 1466, χωρίς όμως να ειναι γνωστό πού.
Ψηφιακό οικοσύστημα

Ένα ψηφιακό οικοσύστημα είναι ένα κατανεμημένο ανοικτό κοινωνικο-τεχνικό σύστημα με τις ιδιότητες της αυτο-οργάνωσης, την επεκτασιμότητα και τη βιωσιμότητα. Ως ένα αναδυόμενο πεδίο μελέτης, τα «ψηφιακά οικοσυστήματα» έχουν ενημερωθεί από τη γνώση των φυσικών οικοσυστημάτων και εξακολουθούν να ορίζονται. Ο όρος χρησιμοποιείται στη βιομηχανία των υπολογιστών, τη βιομηχανία του θεάματος, και το Παγκόσμιο Οικονομικό Φόρουμ.

 Οικοσύστημα Οικολογία International ACM Conference on Management of Emergent Digital EcoSystems (MEDES) Αρχειοθετήθηκε 2012-06-26 στο Wayback Machine. (since 2009) - Annual computer science Conference for interdisciplinary studies on Digital Ecosystems and Analysis IEEE International Conference on Digital Ecosystems and Technologies (IEEE-DEST 2011) - Annual computer science Conference for Digital Ecosystems and related Technologies Digital Ecosystems and Business Intelligence Institute
Κάντις Κινγκ

Η Κάντις Ρενέ Ακόλα (αγγλ.: Candice Rene Accola, 13 Μαΐου 1987) είναι Αμερικανίδα ηθοποιός και τραγουδίστρια, περισσότερο γνωστή για τον πρωταγωνιστικό της ρόλο ως Κάρολαϊν Φορμπς (Caroline Forbes) στην τηλεοπτική σειρά The Vampire Diaries.

 Η Ακόλα γεννήθηκε στο Χιούστον του Τέξας και είναι κόρη της Κάρολιν (Κλαρκ), η οποία ασχολείτο με την μηχανική περιβάλλοντος προτού γίνει νοικοκυρά, και του Κέβιν Ακόλα, καρδιοθωρακοχειρουργός. Έχει Αγγλική, Ρωμανο-Ελβετική, Γαλλική και Νορβηγική καταγωγή. Μεγάλωσε στο Έντζγουντ (Edgewood) της Φλόριντα και φοίτησε στο Lake Highland Preparatory School. Και οι δύο της γονείς είναι ενεργά μέλη του τοπικού ρεπουπλικανικού κόμματος της Φλόριντα. Έχει έναν μικρότερο αδελφό, τον Κρι Τόμας Ακόλα. Η Ακόλα εμφανίστηκε ως guest σε αρκετές τηλεοπτικές σειρές όπως τις How I Met Your Mother, Supernatural και Drop Dead Diva. Τον Ιούλιο του 2008, πρωταγωνίστησε στην ανεξάρτητη ταινία τρόμου Deadgirl η οποία επικεντρώνεται σε δυο έφηβα αγόρια τα οποία ανακαλύπτουν μια αθάνατη γυναίκα εγκατελειμένη σε ένα άσυλο. Την ίδια χρονιά, η Ακόλα είχε ένα μικρό ρόλο στην ταινία Χάνα Μοντάνα: Η ταινία. Το 2009, η Ακόλα πήρε το ρόλο της έφηβης Κάρολαϊν Φορμπς στην τηλεοπτική σειρά του CW, The Vampire Diaries. Η σειρά έγινε αμέσως επιτυχία σημειώνοντας στην πρεμιέρα της 4.91 εκατομμύρια τηλεθεατές.Τον Ιούνιο του 2012, η Ακόλα προστέθηκε στη σειρά Dramedy του You Tube, Dating Rules From My Future Self ως Χλόη Κούνινγκχαμ, μια 26χρονη κοπέλα που δεν πιστεύει στην αγάπη. Η σειρά επικεντρώνεται σε ένα κορίτσι που παίρνει ρομαντικές συμβουλές από τον μέλλοντα κατά δέκα χρόνια εαυτό της μέσω γραπτών μηνυμάτων Ο πρώτος κύκλος της σειράς έκανε 14 εκατομμύρια θεάσεις. Τον Δεκέμβριο του 2006, η Ακόλα κυκλοφόρησε τον πρώτο της δίσκο, It's Always the Innocent Ones στις Ηνωμένες Πολιτείες. Η Ακόλα συνέγραψε τα δεκατρία από τα δεκατέσσαρα κομμάτια του δίσκου ενώ το δέκατο τέταρτο ήταν διασκευή της επιτυχίας Voices Carry των 'Til Tuesday. Ο δίσκος δε σημείωσε επιτυχία και το 2008 επανακυκλοφόρησε στην Ιαπωνία σημειώνοντας καλύτερη πορεία. Η Ακόλα συμμετείχε στην περιοδεία Best of Both Worlds Tour της Μάιλι Σάιρους ως background τραγουδίστρια και εμφανίστηκε επίσης στην συναυλία Hannah Montana & Miley Cyrus: Best of Both Worlds Concert το 2008, μια 3D συναυλία-ταινία. Τον Φεβρουάριο του 2011, η Ακόλα ερμήνευσε μια διασκευή του Eternal Flame των The Bangles στη σειρά The Vampire Diaries. Στις 29 Μαΐου 2013, η Ακόλα αρραβωνιάστηκε το μουσικό Τζο Κινγκ (Joe King).Μαζί με τους συμπρωταγωνιστές της από την τηλεοπτική σειρά The Vampire Diaries Μαικλ Τρεβίνο, Κατ Γκράχαμ και Ίαν Σομερχάλντερ, η Ακόλα είναι υποστηρικτής της καμπάνιας "It gets better", η οποία έχει σαν σκοπό την αποτροπή αυτοκτονιών παιδιών ΛΟΑΤ. Παρόλο που οι γονείς της είναι Ρεπουπλικανοί, η Ακόλα υποστήριξε τον Μπαράκ Ομπάμα, και υποστηρίζει τα δικαιώματα των ομοφυλοφίλων. Κάντις Κινγκ στην IMDb Candice Accola, επίσημος λογαριασμός στο Twitter.
Ελληνική Φίλαθλη Ομοσπονδία Σόφτμπολ

Στην Ελλάδα η Ελληνική Ομοσπονδία Σόφτμπολ (Ε.Ο.Σ.) (Hellenic Amateur Softball Federation), ιδρύθηκε το 1997 εν όψει των Ολυμπιακών Αγώνων 2004 στην Αθήνα με σκοπό την διάδοση, προαγωγή και οργάνωση του αθλήματος του Σόφτμπολ και αποτελεί τον ανώτατο οργανισμό διοίκησης του Σόφτμπολ.

 Η Παγκόσμια Συνομοσπονδία Μπέιζμπολ Σόφτμπολ (ΠΣΜΣ) η οποία ιδρύθηκε το 2013, ρυθμίζει τους κανόνες του παιχνιδιού σε περισσότερες από 110 χώρες, συμπεριλαμβανομένης και της Ελλάδας. Πριν από την Παγκόσμια Συνομοσπονδία Μπέιζμπολ Σόφτμπολ, η Διεθνής Ομοσπονδία Σόφτμπολ (ΔΟΣ) κατείχε αυτό το ρόλο. Η Διεθνής Ολυμπιακή Επιτροπή (Δ.Ο.Ε.) αναγνώρισε το 2013 την Παγκόσμια Συνομοσπονδία Σόφτμπολ και Μπέιζμπολ, κάτω από τις οποίες υπάγονται οι δύο αντίστοιχες παγκόσμιες Ομοσπονδίες. Μετά την σχεδόν πλήρη εξαφάνιση του Σόφτμπολ στην Ελλάδα, λόγω της οικονομικής κρίσης, η Ε.Ο.Σ. έχει ξεκινήσει μια νέα προσπάθεια αναβίωσης του αθλήματος. Έτσι, το 2014 η Ε.Φ.Ο.Σ προέβη στη δημιουργία σχολής προπονητών και διαιτητών, προγραμματίζει νέες διοργανώσεις κάθε χρόνο, ενώ παράλληλα έχει ξεκινήσει ένα αναπτυξιακό πρόγραμμα του Σόφτμπολ με επιδείξεις σε δημόσια και ιδιωτικά σχολεία της Αθήνας. Σήμερα, πρόεδρος της Ελληνικής Ομοσπονδίας Σόφτμπολ είναι ο Κωστής Λιαρομμάτης ο οποίος ανήκει στο Διοικητικό Συμβούλιο της Ομοσπονδίας από τον Ιούνιο του 2013.Τον Φεβρουάριο του 2019 η Ε.Ο.Σ. διοργάνωσε το Πανευρωπαικό Συνέδριο Μπέιζμπολ Σόφτμπολ στην Αθήνα. Η Ομοσπονδία είναι μέλος της Ευρωπαϊκής και Παγκόσμιας Ομοσπονδίας Σόφτμπολ και υπήρξε Ολυμπιακό Άθλημα στους αγώνες του 1996-2008. Μετά από απόφαση της Διεθνούς Ολυμπιακής Επιτροπής στις 03 Αυγούστου 2016, το Σόφτμπολ θα συμμετέχει και πάλι στους Ολυμπιακούς Αγώνες το 2020 που θα διεξαχθούν στο Τόκιο. Το Ελληνικό Σόφτμπολ συμμετέχει σε διεθνείς αγώνες με αξιοθαύμαστες διακρίσεις σε Εθνικό και Συλλογικό επίπεδο. Η Ομοσπονδία από την έναρξή της έως και σήμερα κάθε χρόνο διεξάγει: Πανελλήνιο Πρωτάθλημα κατηγορίας Γυναικών και Νεανίδων, Κύπελλο Ελλάδος καθώς και φιλικά τουρνουά. Επίσης, ανά δεύτερο έτος διεξάγει Πανελλήνιο Πρωτάθλημα κατηγορίας Κορασίδων και δυο φορές διεξήγαγε Πανελλήνιο Πρωτάθλημα κατηγορίας Ανδρών. Στα μητρώα της Ε.Φ.Ο.Σ. υπάρχουν περίπου 1000 εγγεγραμμένες αθλήτριες σε 20 ενεργά σωματεία σε όλη την Ελλάδα. Σε επίπεδο συλλόγων, ομάδες συμμετέχουν από το 2001 και μετά στις Διοργανώσεις του Κυπέλλου Πρωταθλητριών και Κυπέλλου Κυπελλούχων Ευρώπης με σημαντικές επιτυχίες όπως φαίνονται στο παρακάτω πίνακα:· Στις ως άνω διοργανώσεις παρουσίες είχαν επίσης οι ομάδες: Σπάρτακος Γλυφάδας, Α.Σ. Λάδωνας, Φάρος Νέας Σμύρνης Η Ελληνική Φίλαθλη Ομοσπονδία Σόφτμπολ έχει προγραμματίσει, για το 2016, τις παρακάτω διοργανώσεις: Πανελλήνιο Πρωτάθλημα Γυναικών Πανελλήνιο Πρωτάθλημα Νεανίδων Κύπελλο Κυπελλούχων Γυναικών Πανελλήνιο Πρωτάθλημα Ανδρών Κύπελλο Κυπελλούχων Ανδρών Η Εθνική Ομάδα Γυναικών έχει συμμετάσχει και έχει επιτύχει σημαντικές διακρίσεις Παγκοσμίως όπως φαίνονται στο παρακάτω πίνακα:
Δάσος Λάπις

To Δάσος Λάπις (ρουμανικά: Pădurea Lapiș‎) είναι μία δασική έκταση που βρίσκεται στη βορειοδυτική Ρουμανία, στα δυτικά της Κομητείας Σαλά, κοντά στο χωριό Νουσφαλάου, που απέχει ~9 χλμ. από το Σιμλέου Σιλβάνεϊ. Το δάσος είναι προστατευόμενη τοποθεσία, που έχει ανακηρυχθεί ως φυσικό καταφύγιο κατηγορίας Δ' από την IUCN.

 Το Δάσος Λάπις με έκταση 430,40 εκτάρια ανακηρύχθηκε ως φυσική προστατευόμενη περιοχή με την Κυβερνητική Απόφαση Αρ. 2151 το 2004 (που δημοσιεύθηκε στην Ρουμανική Επίσημη Εφημερίδα Αρ. 152 την 12η Απριλίου 2005) και είναι το κατάλοιπο ενός πολύ μεγαλύτερου συμπλέγματος αρχαίων δασών, του Κοντρίι Σιλβάνιεϊ. Η βλάστηση του δάσους Ρουπακοβελανιδιές (Quercus pedunculiflora), Δρυς η άμισχος (Quercus petraea), Φλαμουριές (Tilia cordata),Βρετανική δρυς (Quercus robur), πλατύφυλλη βελανιδιά (Quercus frainetto), κοινοί φράξινοι (Fraxinus excelsior), Τουρκική δρυς (Quercus cerris), Ευρωπαϊκή μαύρη πεύκη (Pinus nigra), δασική πεύκη (Pinus sylvestris), ροβίνια η ψευδοακακία (Robinia pseudoacacia), αγριοκερασιές (Prunus avium). Χαμηλή βλάστηση Πνευμονόχορτα (pulmonaria officinalis), άρον το στικτό (Arum maculatum), ανεμώνη η δασόφιλος (Anemone nemorosa), κίτρινη ανεμώνη (Anemone ranunculoides), γρασίδι (Poa pratensis), φεστούκα (Festuca rubra). Θηλαστικά Πλατώνια (Dama dama), κόκκινα ελάφια (Cervus elaphus), ζαρκάδια (Capreolus capreolus), κόκκινες αλεπούδες (Vulpes vulpes), αγριόχοιροι (Sus scrofa), Ευρωπαϊκά δενδροκούναβα (Marten marten), Ευρωπαϊκά χάμστερ (Cricetus cricetus), αγριόγατες (Felis silvestris). Πτηνά Μικρή τσικλιτάρα (Dendrocopos minor), δεντροκελάδα (Anthus trivalis), Ευρασιατικός γκιώνης (Otus scops), Ευρωπαϊκός φλώρος (Carduelis chloris), Νότιος κεφαλάς (Lanius collaris), Ευρασιατικό δεντρογέρακο (Falca subbuteo), γαλαζοπαπαδίτσα (Parus caeruleus), κοινό κοράκι (Corvus corax), χρυσοτσίχλονο (Emberiza citrinella) και μεσαίος δρυοκολάπτης (Dendrocopos medius).